OpenLLM-France/wikimedia huggingface dataset:
# Guillermo Carlos Morigi

Gullermo Carlos Morigi (Caseros, província de Buenos Aires, 1 de març de 1974) és un exfutbolista argentí, que ocupava la posició de migcampista.

## Trajectòria

Va destacar al Vélez Sarsfield del seu país natal, on va arribar al 1993, provinent del planter. va viure un dels períodes daurats del conjunt. Sota la mà de Carlos Bianchi, van alçar nombrosos títols nacionals i internacionals: Libertadores 1994, Intercontinental 1994, Apertura 1995, Clausura 1996, Supercopa 1996, Interamericana 1996 i Recopa Sudamericana 1997.
Al club argentí va romandre quatre anys fins que va fitxar pel València CF. Però no va tenir massa fortuna a l'equip de Mestalla i eixa 97/98 tan sols va jugar 14 partits, la majoria com a suplent i sols va marcar un gol, el primer de la remuntada contra el Barça en un partit que finalitzà 3-4.
La campanya 98/99 la va iniciar amb els valencianistes, però al poc de començar va retornar al Vélez Sarsfield. Aquesta segona etapa va durar fins al 2002, quan recala al Racing Club de Avellaneda. Un any després fitxava pel Barcelona de Guayaquil. Al conjunt equatorià va quallar un bon nivell, però una lesió el 2003 va truncar la seua carrera, a la qual va posar punt final l'any següent.

## Referències

* ↑ Montalt, Manolo. «Cinco historias de los...FC Barcelona-Valencia CF». Plaza Deportiva, 14-04-2018. [Consulta: 16 febrer 2020].
* ↑ Chilet, Vicent. «Veinte años de la remontada que cambió la historia del Valencia CF». Levante-EMV, 19-01-2018. [Consulta: 16 febrer 2020].
* ↑ Fuster, Vicente. «¿Qué fue de... Guillermo Morigi?». Plaza Deportiva, 06-06-2015. Arxivat de l'original el 2020-02-16. [Consulta: 16 febrer 2020].
# Guinardera

«Guinardera o La Guinardera» té aquests significats:
* La Guinardera (Sant Martí de Tous), muntanya de Sant Martí de Tous (l'Anoia)
* La Guinardera (Santa Coloma de Gramenet), barri de Santa Coloma de Gramenet
* Serra de la Guinardera, serra d'Oliola (la Noguera)
* Serrat de la Guinardera, serra de Monistrol de Calders (Moianès)
# Göscheneralp

Göscheneralp va ser un assentament alpí del municipi Göschenen, al cantó d'Uri (Suïssa). El llogaret conegut com a Gwüest també pertanyia a l'assentament. Göscheneralp estava situat a uns nou quilòmetres a l'oest del poble de Göschenen. Després de la construcció d'una presa, el poblet va ser inundat i els habitants es van traslladar a Gwüest.
El llogaret es trobava a una altitud de 1715 m sobre el nivell del mar, sent així un dels assentaments permanents més alts de Suïssa, fet que li conferia una posició especial pel que fa a la història dels poblats de la regió alpina. La seva importància geogràfica era donada pel fet de ser a la rodalia del pas del Gotthard, que tenia una importància cabdal el la indústria dels pinsos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Alte Göscheneralp : Erzählungen und Bilder zur Zeit vor dem Stausee (1920-1955). Altdorf: Gisler, 2008. ISBN 9783906130583.
* ↑ «Atles Topogràfic de Suïssa» (en alemany). [Consulta: 22 abril 2019].
# Habitatge al carrer Combat, 28 (Cervera)

Habitatge al carrer Combat, 28 és una obra de Cervera (Segarra) protegida com a Bé Cultural d'Interès Local.

## Descripció

Gran casal situat a la cantonada entre el carrer dels Filadors i el carrer Combat. L'edifici té una estructura de planta baixa i dos pisos. La planta baixa presenta diferents obertures, algunes d'elles -les dues de l'esquerra, corresponents a una botiga d'esports- molt modificades, mentre les dues de la dreta preserven encara la seva estructura en arc rebaixat emmarcat amb pedra. Els dos pisos, separats per una motllura senzilla, presenten tres obertures protegides -cada una de forma individual- per un balcó. Les obertures del primer pis, amén de tenir majors dimensions i el balcó més gran, també estan cobertes per arc escarser, molt rebaixat, mentre les del segon pis són de llinda plana, amb un senzill marc a tot el volt. El parament de l'edifici és arrebossat, exceptuant els marcs de pedra de les obertures. La coberta és a dos aiguavessos amb el carener paral·lel a la façana principal.

## Referències

* ↑ «Habitatge al carrer Combat, 28». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Hans Kugelmann

Hans Kugelmann (Augsburg, c. 1495 - Königsberg, 1542 $^{(Gregorià)}$) va ser un compositor alemany i trompetista de la cort a Königsberg.

## Biografia

Hans Kugelmann era un dels cinc germans, quatre dels quals servien a la capella del duc Albrecht a Königsberg. Tot i que es desconeix la data de naixement, es pot rastrejar la seva obra a partir de 1518 quan va ser emprat a la capella de la cort de l'emperador Maximilià I. Probablement hi va romandre fins al 1523, quan es va unir a la família Fugger a Augsburg. Des del 1524 fou trompetista i compositor de cort per al margrave Albrecht a Königsberg. L'augment demostrat del salari suggereix l'estima del duc, que també li va donar una petita casa el 1541. Paral·lelament al seu treball a la cort, va ser mestre del cor des de 1534 fins a la seva mort. Després de dos anys de malaltia, va morir el 1542.
El 1540 Kugelmann va publicar l'obra coral Concentus novi trium vocum, Ecclesiarum usui a Prússia precipue accomodati a Augsburg. En ella, l'adaptació del salm 103 de Johann Gramann està relacionada amb una melodia més antiga, Ben lloa, ànima meva, els cavallers. Això es compensa en 6/4 de temps i s'amplia amb un augment expressiu a la segona meitat. El text i la melodia van ser inclosos en tots els llibres d'himnes protestants en llengua alemanya (EG 289) i en les traduccions també en molts altres idiomes. La melodia era, entre altres coses, editada diverses vegades per Johann Sebastian Bach.
També s'han conservat una missa i dos motets.

## Referències

* 1 2 Kugelmann (Familie). In: Friedrich Blume (Hrsg.): Die Musik in Geschichte und Gegenwart (MGG). Erste Ausgabe, Band 7 (Jensen – Kyrie). Bärenreiter/Metzler, Kassel u. a. 1958, DNB 550439609, Sp. 1870–1871 (= Digitale Bibliothek Band 60, S. 44179)
* ↑ Verfügbar in der Sonderreihe von Das Erbe deutscher Musik, Bd. 2.
* ↑ Frauke Schmitz-Gropengiesser: Weiß mir ein Blümlein blaue (2013). In: Populäre und traditionelle Lieder. Historisch-kritisches Liederlexikon des Deutschen Volksliedarchivs
* ↑ hrsg. von Fritz Jöde, in Chorbuch 5 (Wb 1931); Herder: Das große Lexikon der Musik, Freiburg/Basel/Wien 1976, Bd. 5, S. 23

## Bibliografia

* Gero Soergel: Kugelmann, Hans. In: Wolfgang Herbst (Hrsg.): Wer ist wer im Gesangbuch?, Göttingen 2001, S. 188 (eingeschränkte Vorschau in der Google-Buchsuche).
* Robert Eitner: Kugelmann, Hans. In: Allgemeine Deutsche Biographie (ADB). Band 17, Duncker & Humblot, Leipzig 1883, S. 307.
* Hanns-Werner Heister: Kugelmann, Hans. In: Neue Deutsche Biographie (NDB). Band 13, Duncker & Humblot, Berlin 1982, ISBN 3-428-00194-X, S. 244 f. (Digitalisat).

## Enllaços externs

* https://portal.dnb.de/opac.htm?method=simpleSearch&query=123857775 al Katalog der Deutschen Nationalbibliothek
* Hans-Christian Müller, Clytus Gottwald: https://doi.org/10.1093/gmo/9781561592630.article.15626 A: Grove Music Online (anglès; cal subscripció).
* https://www.bmlo.uni-muenchen.de/k1101 a Bayerisches Musiker-Lexikon Online (BMLO)
* Notes al domini públic de: http://www.cpdl.org/wiki/index.php/Johann_Kugelmann a Choral Public Domain Library
# Handkäse

El handkäse és una especialitat de formatge típica de la cuina alemanya de Hessen, el nom d'aquest formatge significa en alemany 'formatge de mà 'a causa de l'operació final d'elaboració quan se li proporciona una forma amb les mans. El handkäse és un formatge elaborat amb llet agra semidesnatada (similar al quark) que només conté un petit percentatge de greix, molt celebrat en algunes parts d'Alemanya. Originàriament prové dels voltants de Hüttenberg al sud de Wetzlar i al nord de Frankfurt am Main. N'és característica la forta olor i aroma picant.
Se sol servir com tapa o acompanyament en les sidreries alemanyes de la ciutat de Frankfurt del Main i la gastronomía de Magúncia. El 2006, la Landesvereinigung für Milch und Milcherzeugnisse Hessen e.V. va sol·licitar la inclusió de la denominació "Hessischer handkäse" "Hessischer Handkäs" a la llista de productes amb indicació geogràfica protegida (IGP) de la Unió Europea. Després de la seva publicació de la sol·licitud en el Diari Oficial de la Unió Europea i la concessió de l'autorització, a partir del 23 de setembre de 2010, un formatge de llet agra només podrà ser designat com a "Hessischer handkäse" si ha estat produït i envasat en Hessischer handkäse. La quallada de llet agra processada durant la producció no ha de procedir d'Hesse.

## Servir

Aquest formatge de mà se sol servir amb ceba, oli i vinagre, acompanyat d'Äppelwoi (una mena de sidra anomenada així segons el dialecte de Frankfurt), en aquest cas se li denomina 'Handkäs amb música' (Handkäs mit musik). És habitual demanar com a aperitiu abans de servir un plat principal.

## Referències

* ↑ «Food Dictionary: handkäse cheese». Arxivat de l'original el 2012-02-18. [Consulta: 18 abril 2021].
* ↑ 2009-12-24, Council Regulation (EC) no 510/2006, "Hessischer Handkäse"/"Hessischer Handkäs", Official Journal of the European Union
* ↑ germanfoodguide
# Amblypharyngodon microlepis

Amblypharyngodon microlepis és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a l'Índia i Bangladesh.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka, Bangladesh. 364 p.

## Bibliografia

* Bleeker, P. 1854. Nalezingen op de ichthyologische fauna van Bengalen en Hindostan. Verh. Batav. Genootsch. Kunst. Wet. v. 25: 1-164, Pls. 1-6.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bandera de la República Popular de Donetsk

La bandera de la República Popular de Donetsk és un dels símbols oficials de la República Popular de Donetsk, juntament amb l'escut i l'himne.

## Història

Originalment, la bandera fou creada per l'organització "República de Donetsk", que col·locà en la bandera de la paraula "Donetsk" i "república" a l'estil de l'alfabet ciríl·lic antic, a sobre i a sota de l'escut respectivament. Versió de la bandera amb el text, fou utilitzada tant com a bandera de l'organització, i com la bandera de l'estat.
En la bandera oficial actual a la part superior està escrit "Donètskaja Naròdnaja (Донецкая народная, literalment "de Donetsk Popular")", a la part inferior - "República" (республика).
* Bandera actual de la República Popular de Donetsk
* Primera versió de la bandera de la República Popular de Donetsk.

## Significat dels colors de la bandera

* El color negre simbolitza la terra fèrtil de la Rússia Menor i el carbó de Donbàs.
* El color blau simbolitza l'esperit del poble i les aigües del mar d'Azov.
* El color roig simbolitza la sang, que fou vessada per la llibertat de les persones.

## Referències

* ↑ Депутаты ДНР утвердили герб и флаг республики
* ↑ «Símbolos de la República Popular de Donetsk». openDemocracy.
* ↑ «País de Donetsk County (Ucrania)».
* ↑ «Черно-красно-синий — самый сильный». Откуда взялся флаг Донецкой «республики».
# Clube Atlético Penapolense

El Clube Atlético Penapolense, és un club de futbol brasiler, de la ciutat de Penápolis, a l'estat de São Paulo. El seus colors son vermell, blau i blanc.
El club fou fundat en 1944 10 anys després de l'extinció dels clubs amateurs Corinthians i Penápolis, per representar el futbol professional de la ciutat. En 1951, és professionalitzarà per disputar els campionats de la FPF, més durant dècades, el club s'ha llicenciat diverses vegades ara fins als anys 2000, on va tornar a la quarta divisió del campionat paulista. El club va obtenir el seu primer títol el 2011, guanyant la Sèrie A3, i en l'any següent, accedeix a l'elit del campionat paulista, finalitzant en el quart lloc. El any 2014, el club arribà a les semifinals del campionat, eliminant el São Paulo als quarts de final i perdent davant el Santos FC. Actualment disputa la Sèrie A2 paulista.
El Penapolense juga a l'Estadi Tenente Carriço, amb a capacitat per a 9.000 persones.

## Palmarés

* 1 Campionat paulista Sèrie A-3: 2011
* 1 Campionat paulista de l'interior: 2014

## Referències

* ↑ «Série A2: Penapolense completa 75 anos de história e tradição» (en portuguès brasiler). [Consulta: 14 agost 2020].
* ↑ Comunicação, Drive. «Federação Paulista de Futebol» (en portuguès brasiler). [Consulta: 14 agost 2020].
* ↑ «Estádio Municipal Tenente Carriço» (en portuguès brasiler). [Consulta: 14 agost 2020].

## Enllaços externs

* Web antic (portuguès)
* Penapolense al ceroacero (castellà)
# Tàngara de flancs bruns

La tàngara de flancs bruns (Thlypopsis pectoralis) és un ocell de la família dels tràupids (Thraupidae).

## Hàbitat i distribució

Habita zones arbustives a les vesants de les muntanyes, a la llarga de rierols i clars del bosc dels Andes, al centre del Perú.

## Referències

* ↑ «Tàngara de flancs bruns». Cercaterm. TERMCAT, Centre de Terminologia. Rev. 20/10/2022(català)
# Ambler (Alaska)

Ambler és una població dels Estats Units a l'estat d'Alaska. Segons el cens del 2007 tenia 321 habitants.

## Demografia

Segons el cens del 2000, Ambler tenia 309 habitants, 79 habitatges, i 63 famílies La densitat de població era de 12,6 habitants/km².
Dels 79 habitatges en un 54,4% hi vivien nens de menys de 18 anys, en un 45,6% hi vivien parelles casades, en un 25,3% dones solteres, i en un 19% no eren unitats familiars. En el 16,5% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,91 i el nombre mitjà de persones que vivien en cada família era de 4,33.
Per edats la població es repartia de la següent manera: un 41,7% tenia menys de 18 anys, un 12,3% entre 18 i 24, un 22,7% entre 25 i 44, un 16,2% de 45 a 60 i un 7,1% 65 anys o més.
L'edat mediana era de 22 anys. Per cada 100 dones hi havia 102 homes. Per cada 100 dones de 18 o més anys hi havia 95,7 homes.
La renda mediana per habitatge era de 43.500 $ i la renda mediana per família de 43.571 $. Els homes tenien una renda mediana de 30.625 $ mentre que les dones 36.875 $. La renda per capita de la població era de 13.712 $. Aproximadament el 19% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Ambler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 5 juliol 2010].
* ↑ «Geographic Comparison Table- Ambler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 5 juliol 2010].
# Manuel Sánchez Murias

Manuel Sánchez Murias, més conegut com a Manolo (Gijón, 27 de novembre de 1976) és un exfutbolista i entrenador asturià. Com a jugador, ocupava la posició de migcampista.

## Trajectòria

Va arribar a l'Sporting de Gijón després d'haver despuntat a l'altre club de la ciutat, el Gijón Industrial. Va pujar al primer equip sportinguista, tot jugant 19 partits, l'any en què l'Sporting va baixar a Segona (97/98).
Tot i que la següent campanya la seua aportació va davallar, la temporada 99/00 va esdevenir titular, sumant 34 partits i 4 gols. Eixe bon rendiment va cridar l'atenció d'equips de Primera i a l'estiu del 2000 recala al Celta de Vigo, i al següent, al CA Osasuna, però amb prou feines va gaudir d'oportunitats en ambdós conjunts.
A mitjan temporada 01/02 s'incorpora al Córdoba CF, on jugaria 9 partits, xifra semblant a la que assoliria amb el CD Numancia i el CD Tenerife, tots tres a la Segona Divisió. Després de passar de nou pel Celta, a l'estiu del 2005 fitxa pel Racing de Ferrol, on romandria tres anys fins a la seua retirada, motivada per l'oferta per fer-se càrrec de la banqueta ferrolana.

### Clubs

* 94/95 Gijón Industrial
* 95/98 Sporting B
* 97/00 Sporting de Gijón 57/4
* 00/01 Celta de Vigo 7/1
* 01/02 Osasuna 3/0
* 01/02 Córdoba 9/0
* 02/03 Numancia 15/0
* 03/04 Tenerife 14/0
* 03/05 Celta de Vigo 13/0
* 05/08 Racing de Ferrol 32/1

## Enllaços externs

* Manolo, nou entrenador del Racing de Ferrol
# Sénoudébou

Sénoudébou és una població del Sénégal oriental, situada prop de Nayé, a la frontera amb el Mali.

## Història

La població fou la capital del regne de Bundu. La construcció del fort de Sénoudébou fou acabada l'any 1845.
El 1846 el captaine Parent va fer figura de pioner assenyalant el lloc de Sénoudébou a una comunitat arqueològica internacional fins aleshores poc concernida pels vestigis del continent africà.
A la rodalia s'explotaven diverses mines d'or. El 1886 fou ocupada per Mahmadou Lamine i la capital del regne va passar a Boulébané.

## Administració

El poble és part de la comunitat rural de Belle al departament de Bakel (regió de Tambacounda).

## Geografia

Sénoudébou es troba al peu d'un turó, a la vora del riu Falémé, un important afluent del Senegal.
Les localitats més properes són Boubia, Djita i Debou Fadela.

## Població

Segons les xifres del PEPAM (Programa d'aigua potable i de sanejament del Mil·lenari), el poble té 1.864 habitants i 202 cases.

## Notes i referències

* ↑ Hamady Bocoum et Charles Becker, L'Afrique Occidentale Française et la recherche archéologique, IFAN-ORSTOM

## Bibliografia

* Le Poste de Senoudebou, sur la rivière de la Falémé, affluent du fleuve Sénégal, d'après un croquis de T. Nelson-Pautier, chirurgien de la Marine impériale
* Amadou-Mahtar M'Bow, Enquête préliminaire sur le village de Gaya [et les villages de Sénoudébou et Dembakané], Sénégal, 1955-1956

## Enllaços externs

* (anglès) Maps, weather and airports for Senoudebou Arxivat 2009-09-10 a Wayback Machine.
* (francès) Senedebou sur le site du PEPAM Arxivat 2016-03-03 a Wayback Machine.
* (francès) Photos de Sénoudébou prises dans les années 1960 par Phil Curtin Arxivat 2007-10-24 a Wayback Machine. (African Online Digital Library)
# Clube Deportivo Arenteiro

El Clube Deportivo Arenteiro és un club de futbol gallec de la localitat d'O Carballiño, a la província d'Ourense. Fundat el 1958, juga actualment a la Preferent Autonòmica de Galícia.
Va arribar a jugar dues temporades a Segona Divisió B (1987-89). Entre 1990 i 2005 es va anomenar Clube Deportivo O Carballiño. Va recuperar aleshores el nom tradicional, Arenteiro, com el riu que passa per la localitat.

## Dades del club

* Temporades a 1a: 0
* Temporades a 2a: 0
* Temporades a 2aB: 2
* Temporades a 3a: 15
* Millor posició a 2aB: 16è (temporada 1987-88)

## Estadi

L'Arenteiro juga els seus partits a l'estadi d'Espiñedo, de gespa natural i amb capacitat per a 4.000 espectadors. També utilitza per als seus entrenaments el Camp d'A Uceira, situat al barri del mateix nom, a O Carballiño. Allà hi juguen els seus partits els equips de categories inferiors.

## Palmarès

* Subcampió de Tercera Divisió (1): 1986-87

## Referències

* ↑ Federació Gallega de Futbol
# Centrosaurins

Els centrosaurins (Centrosaurinae) són una sufamília de dinosaures ceratòpsids anomenada pel paleonòleg Lawrence Lambe, l'any 1915, amb el centrosaure com a gènere tipus.
# Charles Messier

Charles Messier (26 de juny de 1730 - 12 d'abril de 1817) va ser un astrònom francès conegut per compilar un catàleg de 110 objectes de l'espai profund (nebuloses i cúmuls d'estels) (els objectes Messier) que porta el seu nom. Aquest catàleg es va publicar per primera vegada el 1774. Els objectes Messier es numeren de l'M1 a l'M110 i encara avui en dia els afeccionats els coneixen per aquest nom. Explica la llegenda que Messier, gran afeccionat a la caça de cometes, va iniciar el seu catàleg amb l'objecte M1 (la Nebulosa del Cranc) la nit del 28 d'agost de 1758, quan buscava al cel el cometa de Halley, durant la primera visita predita per l'astrònom anglès. Messier estava interessat a catalogar aquells objectes per poder distingir-los dels errants, la qual cosa li facilitaria la tasca de buscar cometes. El 14 de juny Messier va descobrir el cometa Lexell de 1770, en la constel·lació Sagitari, just quan havia acabat una observació de Júpiter i estava examinant diverses nebuloses. El cràter Messier de la Lluna i l'asteroide (7359) Messier van ser batejats en el seu honor.

## Referències

* ↑ Kronk, G. Cometography: D/1770 L1 (Lexell), acc. 20-11-2008

## Vegeu també

* Cometa no periòdic

## Enllaços externs

* Informació sobre Charles Messier al SEDS (anglès)
# Codi ATC L01

El codi ATC L01, descrit com Agents antineoplàstics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup L01 és part del grup anatòmic L Agents antineoplàstics i immunomoduladors.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QL01...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## L01A Agents alquilants

    L01A A Anàlegs de la mostassa nitrogenada
    L01A B Alquilsulfonats
    L01A C Etilenimines
    L01A D Nitrosourees
    L01A G Epòxids
    L01A X Altres agents alquilants

## L01B Antimetabòlits

    L01B A Anàlegs de l'àcid fòlic
    L01B B Anàlegs de les purines
    L01B C Anàlegs de les pirimidines

## L01C Alcaloides de plantes i altres productes naturals

    L01C A Alcaloides de la Vinca i anàlegs
    L01C B Derivats de la podofilotoxina
    L01C C Derivats de la colquicina
    L01C D Taxans

## L01D Antibiòtics citotòxics i substàncies relacionades

    L01D A Actinomicines
    L01D B Antraciclines i substàncies relacionades
    L01D C Altres antibiòtics citotòxics

## L01X Altres agents antineoplàstics

    L01X A Composts del platí
    L01X B Metilhidrazines
    L01X C Anticossos monoclonals
    L01X D Agents usats en teràpia fotodinàmica
    L01X X Altres agents antineoplàstics
    L01X I Combinacions d'agents antineoplàstics

## Referències

* ↑ «ATC/DDD Index 2016: code L01». WHO Collaborating Centre for Drug Statistics Methodology.
* ↑ «ATCvet Index 2016: code QL01». WHO Collaborating Centre for Drug Statistics Methodology.